
Specialiųjų pirkimo sąlygų 1 priedas „Techninė specifikacija“

TECHNINĖ SPECIFIKACIJA

1. SĄVOKOS IR SUTRUMPINIMAI/ BENDRA INFORMACIJA
1.1. Pirkėjas / Perkančioji organizacija / VU – Vilniaus universitetas.
1.2. Tiekėjas – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, su kuriuo Pirkėjas sudarys šio Pirkimo sutartį. 
1.3. Sutartis – Pirkimo sutartis, sudaroma tarp Tiekėjo ir Pirkėjo dėl šio Pirkimo objekto.
1.4. Renginys – Vilniaus universiteto vykdomi renginiai / konferencijos / mokymai / pasitarimai / priėmimai, minėjimai ir kt.

2. PIRKIMO OBJEKTAS
2.1. Pirkimo objektas –  maitinimo bei aptarnavimo paslaugos (toliau – Paslaugos).
2.2. Pirkimo objektas skaidomas į šias dalis:
2.2.1. I (pirma) pirkimo objekto dalis (toliau – I P.O.D) – Maitinimo ir aptarnavimo paslaugos renginių metu (posėdžių, konferencijų, seminarų, mokymų kavos pertraukų metu ir pan.);
2.2.2. II (antra) pirkimo objekto dalis (toliau – II P.O.D) – Maitinimo ir aptarnavimo paslaugos iškilmingų, šventinių, oficialių renginių metu (šventiniams renginiams, oficialiems priėmimams, minėjimams ir pan.).
2.3. Paslaugų teikimo vieta  – uždara arba atvira (lauko) erdvė Vilniaus m. savivaldybės teritorijoje.
2.4. Paslaugų apimtys:

1 lentelė. 
	Eil. Nr.
	Paslaugų pavadinimas
	Paslaugų apimtis ir mato vnt. 
	Užsakymų teikimas
	Paslaugų suteikimo terminas

	
	
	
	Taip
(žymėti, jei paslaugų užsakymai bus teikiami pagal poreikį, periodiškai ar kt.)
	Ne
(žymėti, jei nurodytu laiku bus pristatytas visas perkamas paslaugų kiekis)
	

	1.
	Maitinimo ir aptarnavimo paslaugos renginių metu (posėdžių, konferencijų, seminarų, mokymų kavos pertraukų metu ir pan.) (I P.O.D)
	Kompl. užsakoma pagal Pirkėjo poreikį
	☒	☐	per 3 d. d. nuo užsakymo pateikimo dienos 

	2.
	Maitinimo ir aptarnavimo paslaugos iškilmingų šventinių, oficialių renginių metu (šventiniams renginiams, oficialiems priėmimams, minėjimams ir pan.) (II P.O.D)
	Kompl. užsakoma pagal Pirkėjo poreikį
	☒	☐	per 5 d. d. nuo užsakymo pateikimo dienos 




2.5. Pradinės Sutarties vertė (maksimali suma, kuriai sudaroma Sutartis):
2.5.1. I P.O.D: Maitinimo ir aptarnavimo paslaugos renginių metu (posėdžių, konferencijų, seminarų, mokymų kavos pertraukų metu ir pan.) – 400 000,00 (keturi šimtai tūkstančių eurų, 00 ct) EUR be PVM Sutarties galiojimo terminui;
2.5.2. II P.O.D: Maitinimo ir aptarnavimo paslaugos iškilmingų, šventinių, oficialių renginių metu (šventiniams renginiams, oficialiems priėmimams, minėjimams ir pan.) –  400 000,00 (keturi šimtai tūkstančių eurų, 00 ct) EUR be PVM Sutarties galiojimo terminui.
2.6. Paslaugų kiekis(įskaitant patiekalus ir gėrimus) I P.O.D nurodytas Techninės specifikacijos priede Nr. 1 „Maitinimo ir aptarnavimo paslaugų įkainiai I P.O.D“ yra preliminarus, perkama bus pagal Pirkėjo poreikį. Sutarties vykdymo metu nurodytas Paslaugų kiekis gali didėti ar mažėti, tačiau Sutarties vykdymo metu Perkančioji organizacija neįsipareigoja užsakyti viso preliminaraus kiekio ar bet kokios jos dalies. 
Paslaugų kiekis (įskaitant patiekalus ir gėrimus) II P.O.D nurodytas Techninės specifikacijos priede Nr. 2 „Maitinimo ir aptarnavimo paslaugų įkainiai II P.O.D“ yra preliminarus, perkama bus pagal Pirkėjo poreikį. Sutarties vykdymo metu nurodytas Paslaugų kiekis gali didėti ar mažėti, tačiau Sutarties vykdymo metu Perkančioji organizacija neįsipareigoja užsakyti viso preliminaraus kiekio ar bet kokios jos dalies.
2.7. Techninės specifikacijos priede Nr. 1 „Maitinimo ir aptarnavimo paslaugų įkainiai I P.O.D“ ir priede Nr. 2 „Maitinimo ir aptarnavimo paslaugų įkainiai II P.O.D“ nurodyta pasiūlymo palyginamoji kaina, pagal kurią bus nustatytas pirkimo laimėtojas. Techninės specifikacijos priede Nr. 1 „Maitinimo ir aptarnavimo paslaugų įkainiai I P.O.D“ ir priede Nr. 2 „Maitinimo ir aptarnavimo paslaugų įkainiai II P.O.D“ pateikti įkainiai bus įtraukiami į numatomą sudaryti Sutartį, o pasiūlymo palyginamoji kaina yra skirta tik pasiūlymams palyginti ir laimėtojui nustatyti, todėl į Sutartį įtraukiama nebus. 
2.7. Užsakymų teikimo tvarka:
2.7.1. Paslaugos turės būti teikiamos pagal konkrečius Pirkėjo užsakymus, teikiamus pagal Pirkėjo poreikį.
2.8. Tuo atveju, kai renginio pobūdis reikalauja papildomų paslaugų ar priemonių, kurių įkainiai nenumatyti Techninės specifikacijos priede Nr. 1 „Maitinimo ir aptarnavimo paslaugų įkainiai I P.O.D“  ir priede Nr. 2 „Maitinimo ir aptarnavimo paslaugų įkainiai II P.O.D“ , Perkančioji organizacija kompensuos Tiekėjo faktiškai patirtas papildomas išlaidas, kurios yra būtinos konkrečiam renginiui įgyvendinti ir yra iš anksto suderintos su Perkančiosios organizacijos už Sutarties vykdymą atsakingu asmeniu. Tiekėjo faktiškai patiriamos išlaidos privalo būti pagrįstos šias išlaidas patvirtinančiais dokumentais (sąskaitomis faktūromis, čekiais ar kt.). Tokios išlaidos gali apimti: patalpų, lauko erdvių dekoravimą pagal specifinius Perkančiosios organizacijos pageidavimus ir (arba) papildomos įrangos (pvz., skėčių nuo saulės ar lietaus, pavėsinių, specifinės maisto gaminimo įrangos) suteikimą, aptarnavimą ir (ar) nuomą. Į Tiekėjo faktiškai patirtas išlaidas negali būti įtrauktas Tiekėjo pelnas ir kitos išlaidos, nesusijusios su Perkančiosios organizacijos užsakymų vykdymu. Išlaidos, nesuderintos ir nepatvirtintos Pirkėjo už Sutarties vykdymą atsakingo atstovo, nebus apmokamos. Už Paslaugų ir (ar) prekių sąraše nenurodytas, tačiau su pirkimo objektu susijusias prekes ir (ar) paslaugas bus apmokėta ne didesnėmis nei rinką atitinkančiomis kainomis. 
2.9. Perkančioji organizacija, esant poreikiui, numato galimybę įsigyti patiekalų ir (ar) gėrimų, ir (ar) jų gaminimo paslaugų (toliau – Nenumatytos paslaugos), nenurodytų Techninės specifikacijos priede Nr. 1 „Maitinimo ir aptarnavimo paslaugų įkainiai I P.O.D“ ir priede Nr. 2 „Maitinimo ir aptarnavimo paslaugų įkainiai II P.O.D“ , tačiau susijusių su pirkimo objektu, Tiekėjo kainoraštyje, prekybos vietoje, kataloge ar interneto svetainėje nurodytomis galiojančiomis šių paslaugų ir (ar) prekių kainomis arba, jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis. Nenumatytų paslaugų  iš viso galės būti nupirkta už kainą, kuri nebus didesnė negu 10 % pradinės Sutarties vertės. Nenumatytų paslaugų kaina su Pirkėju turi būti derinama iš anksto. Gavęs Tiekėjo pateiktas Nenumatytų paslaugų kainas (komercinį pasiūlymą), Pirkėjas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje ar kt.), tokiu būdu įvertindamas, ar Tiekėjo pateiktos Nenumatytų paslaugų kainos atitinka rinkos kainas. Nustačius, kad Tiekėjo pasiūlytos Nenumatytų paslaugų kainos yra didesnės nei rinkos, Pirkėjas prašo Tiekėjo jas sumažinti. Tiekėjui nesutikus sumažinti Nenumatytų paslaugų kainos iki rinkos kainos, Pirkėjas pasilieka teisę Nenumatytas paslaugas įsigyti atskiru pirkimu.
2.10. Bendras Paslaugų teikimo terminas:
2.10.1. 36 (trisdešimt šeši) mėnesiai nuo Sutarties įsigaliojimo dienos.
3. REIKALAVIMAI PASLAUGOMS 
3.1. Jei pirkimo dokumentuose naudojami konkretūs modeliai ar šaltiniai, konkretūs procesai ar prekės ženklai, patentai, tipai, konkreti kilmė ar gamyba ir pan., jie gali būti pakeisti lygiaverčiais.[footnoteRef:2] [2: Lygiaverčiu laikomas pirkimo objektas, kurio savybės nėra prastesnės (t.y. tokios pat arba geresnės) negu pirkimo dokumentuose perkamam objektui keliami reikalavimai ir siūlomą lygiavertį pirkimo objektą galima panaudoti pagal paskirtį be jokių apribojimų (įskaitant bet neapsiribojant išvardintais):
•     neatliekant papildomų sąveikaujančių elementų pakeitimų;
•    panaudojimas neturės įtakos sąveikaujančių elementų greitesniam susidėvėjimui, gedimams ir (ar) garantijos praradimui;
•     numatytas tarnavimo laikotarpis nėra  trumpesnis;
•     nėra prastesnio techninio pažangumo lygio.
Siūlant lygiavertį pirkimo objektą, privaloma pateikti dokumentus, įrodančius atitiktį pirkimo objektui keliamiems reikalavimams. Tokie dokumentai galėtų būti Lietuvos Respublikoje įsteigtos atitikties vertinimo įstaigos tyrimų ataskaita ar pažyma, taip pat pripažįstama kitose šalyse įsteigtų lygiaverčių atitikties vertinimo įstaigų išduotos pažymos. Jeigu Tiekėjas negali gauti nurodytų pažymų ar tyrimų ataskaitų dėl nuo Tiekėjo nepriklausančių aplinkybių ir objektyviais, rašytiniais įrodymais įrodo, kad siūlomas lygiavertis pirkimo objektas atitinka Techninėje specifikacijoje nurodytus reikalavimus ar kriterijus, pasiūlymų vertinimo kriterijus ar pirkimo sutarties vykdymo sąlygas, Pirkėjas pripažįsta ir kitas tinkamas priemones. Tačiau tinkamomis priemonėmis nelaikoma Tiekėjo savideklaracija be konkrečių, techninių įrodymų. Pirkėjas pasilieka sau teisę atlikti Pavojaus rizikos vertinimą jei siūlomos prekės lygiavertiškumui pateikti dokumentai bus nepakankami. ] 

3.2. Paslaugos turi būti teikiamos, vadovaujantis Europos Sąjungos teisės aktais, Lietuvos Respublikos maisto įstatymu, Lietuvos higienos norma HN 15:2005 „Maisto higiena“, patvirtinta Lietuvos Respublikos sveikatos apsaugos ministro 2005 m. rugsėjo 1 d. įsakymu Nr. V-675, kitais pirkimo objektui taikytinais maisto higieną bei maisto saugą ir tvarkymą reglamentuojančiais teisės aktais. 
3.3. Tiekėjo siūlomi patiekalai, užkandžiai ir gėrimai turi atitikti teisės aktų nustatytus kokybės ir tinkamumo vartoti reikalavimus, sanitarijos ir higienos normas ir kitus nustatytus standartus.
3.4. Maistas turi būti tiekiamas / pristatomas tam skirtoje taroje, užtikrinančioje reikalingą maisto temperatūrą, apsaugą nuo aplinkos taršos. Naudojama tara privalo turėti ne maisto prekės higieninį pažymėjimą, patvirtinantį, kad tara atitinka Lietuvoje nustatytus nekenksmingumo ir kokybės reikalavimus.

2 lentelė.
	Eil.
Nr.
	Aprašymas ir reikalavimai I P.O.D
Vilniaus universitetas siekia įsigyti maitinimo organizavimo ir aptarnavimo paslaugas, teikiamas posėdžių, konferencijų, seminarų, mokymų kavos pertraukų metu ir pan. (toliau Techninės specifikacijos 2 lentelėje – Renginys).

	1.
	1.1. Užsakymų apimtys priklausys nuo vyksiančio Renginio pobūdžio ir dalyvių skaičiaus. Paslaugos bus užsakomos pagal faktinį poreikį kiekvienam Renginiui atskirai, žinant detalizaciją (vietą, dalyvių skaičių, dienotvarkę ir kt.). Maitinimo paslauga teikiama pagal Tiekėjo ir Pirkėjo suderintą valgiaraštį. Tiekėjas, sudarydamas valgiaraštį, užtikrina maisto įvairovę, atsižvelgia į dalyvių specifinius reikalavimus maisto produktams, t. y., vegetarų, asmenų, turinčių alergiją tam tikriems maisto produktams, poreikius. Tiekėjas turi užtikrinti, kad siūlomų patiekalų gamybai naudojamų produktų skoniai derėtų tarpusavyje, maistas turi atrodyti estetiškai, reprezentatyviai. Detalų valgiaraštį Tiekėjas elektroniniu paštu turi suderinti su Perkančiąja organizacija ne vėliau nei likus 2 (dviem) darbo dienoms iki Renginio pradžios. 
1.2. Siūlomiems patiekalams gaminti turi būti naudojami tik aukščiausios rūšies/klasės/kokybės, kaip tai suprantama pagal teisės aktus, maisto produktai. Valgiaraštyje turi būti pateikiama informacija apie alergiją sukeliančius produktus. Patiekalai turi būti ruošiami nenaudojant augalinių gyvulinių riebalų mišinių, hidrintų riebalų, genetiškai modifikuotų sojos pupelių gaminių, palmių riebalų, skonio stipriklių.
1.3. Maistas turi būti tiekiamas švarioje higienos reikalavimus atitinkančioje ir tinkamą temperatūrinį rėžimą išlaikančioje taroje.
1.4. Karšti patiekalai, įskaitant gėrimus, turi būti patiekti tinkamos temperatūros (nešalti, neatvėsę).



	2.
	 Preliminarią maitinimo įvairovę turi sudaryti:
2.1. Šalti užkandžiai: užkandis su žuvimi ir/ arba jūros gėrybėm (ne mažiau 3 skirtingų rūšių), užkandis su vištiena (ne mažiau 3 skirtingų rūšių), užkandis su jautiena (ne mažiau 3 skirtingų rūšių), vegetariškas užkandis (be žuvies) (ne mažiau 3 skirtingų rūšių), suderinus su Perkančiąja organizacija sukurtas naujas originalus patiekalas;
2.2. Karšti užkandžiai: kibinai (ne mažiau 3 skirtingų rūšių), užkandis su vištiena (ne mažiau 3 skirtingų rūšių), užkandis su kiauliena (ne mažiau 3 skirtingų rūšių), užkandis su daržovėmis (ne mažiau 3 skirtingų rūšių), suderinus su Perkančiąja organizacija sukurtas naujas originalus patiekalas;
2.2. 20+1* vnt. skirtingi vieno kąsnio užkandžiai: : privalomos rūšys: paukštienos, žuvies, sūrio, kiaulienos, jautienos, vegetariškas, veganiškas, jūros gėrybių (išskyrus žuvies) ir kt. *Suderinus su Perkančiąja organizacija, gali būti sukurtas naujas originalus patiekalas;
2.3.  Desertai: maži pyragaičiai (ne mažiau kaip 6 skirtingų rūšių bei suderinus su Perkančiąja organizacija sukurtas naujas originalus desertas), kanelės (1 rūšis), sausainiai (ne mažiau kaip 5 skirtingų rūšių), vaisių ir /ar uogų užkandis (ne mažiau kaip 3 skirtingų rūšių), desertas be pridėtinio cukraus (ne mažiau kaip 3 skirtingų rūšių);
2.4.Karštieji gėrimai: kava (ne mažiau kaip 150 ml vienam puodeliui) ir arbata (ne mažiau kaip 150 ml vienam puodeliui) (į porcijos kainą turi būti įskaičiuoti ir priedai prie kavos ir arbatos: cukrus, pienas, augalinis pienas grietinėlė, citrina, medus);
2.5. Gaivieji gėrimai: ne mažiau nei 200 ml stalo vandens vienai porcijai, negazuotas ir gazuotas mineralinis vanduo ne mažiau nei 200 ml vienai porcijai, ne mažiau nei 200 ml sulčių (obuolių/apelsinų/pomidorų/multivitaminų) vienai porcijai, 200-330 ml putojanti arbata mažose stiklinėse talpose, naminis limonadas 200 ml vienai porcijai (pateikiamas ąsočiuose), 200-330 ml limonadas stikliniame buteliuke;
2.6. Nealkoholiniai gėrimai: 150 ml nealkoholinio balto sauso putojančio vyno vienai porcijai,   150 ml nealkoholinis baltas pusiau sausas putojantis vynas vienai porcijai, 100 ml rūšinio balto nealkoholinio vyno (sausas ir pusiau sausas) vienai porcijai, 330 - 500 ml nealkoholinio alaus (šviesus, tamsus) mažose stiklinėse talpose vienai porcijai, 250 ml - 330 ml nealkoholinio sidro (obuolių,kriaušių) vienai porcijai;
2.7. Alkoholiniai gėrimai: 100 ml rūšinio balto (sausas, pusiau sausas ir pusiau saldus) ir rūšinio raudono vyno (sausas) vienai porcijai, 100 ml premium klasės sauso raudono ir balto vyno vienai porcijai, 100 ml rūšinio balto putojančio vyno (sausas, pusiau sausas) vienai porcijai, 150 ml rožinio putojančio vyno (sausas, pusiau sausas) vienai porcijai, 100 ml rožinio (sauso ir pusiau sauso) vyno vienai porcijai, , 40 ml taurė brendžio vienai porcijai, 40 ml taurė viskio vienai porcijai, 40 ml taurė konjako vienai porcijai, 330 ml - 500 ml alaus (šviesaus, tamsaus) mažose stiklinėse talpose vienai porcijai; 250 ml - 330 ml sidro (obuolių, kriaušių) vienai porcijai.
2.5. 40 procentų vieno kąsnio sumuštinių turi būti vegetariniai ar veganiniai; ne mažiau nei 20 proc. turi būti be glitimo (gliuteno) ir ne mažiau nei 20 proc. be laktozės.
2.6. Ne mažiau nei 20 proc. šaltų užkandžių turi būti be glitimo (gliuteno) ir ne mažiau nei 20 proc. be laktozės.
2.7. Ne mažiau nei 20 proc. karštų užkandžių turi būti be glitimo (gliuteno) ir ne mažiau nei 20 proc. be laktozės.
2.8. Ne mažiau nei 20 proc. desertų turi būti be glitimo (gliuteno) ir ne mažiau nei 20 proc. be laktozės.
2.9. 50 procentų viso patiekiamo maisto turi sudaryti patiekalai, neturintys šių ingredientų: česnakų, svogūnų, riešutų, egzotinių vaisių. Furšeto metu šie patiekalai turi būti aiškiai atskirti nuo kitų patiekalų, kurie turi minėtus ingredientus.
2.10. Meniu ir preliminarūs kiekiai patekti Techninės specifikacijos 1 priede „Maitinimo ir aptarnavimo paslaugų įkainiai I P.O.D.“.


	3. 
	3.1. Paslaugos apima patiekalų ir gėrimų (gaiviųjų, karštųjų gėrimų paruošimą, patiekalų ir gėrimų pristatymą (transportavimą) į Renginio vietą, užsakymo patiekimą, stalų serviravimą, maisto ir gėrimų indų, įrankių bei kitų serviravimui ir patiekimui reikalingų priemonių aprūpinimą, Renginio dalyvių aptarnavimą Renginių metu ir susitvarkymą po Renginio (maisto likučių ir maisto atliekų, rūšiuojamų atliekų (plastiko, stiklo, popieriaus) ir mišrių atliekų tinkamą sutvarkymą ir išmetimą, gėrimų ir maisto serviravimui skirtų indų, stalo dekoro ir serviravimo priemonių surinkimą ir išvežimą). Renginio vieta turi būti sutvarkyta per 1-2 val. nuo Renginio pabaigos, jeigu konkrečiu atveju nesusitarta kitaip. Jeigu Perkančioji organizacija užsako gaminius, kurių pakuotei taikoma užstato sistema, Tiekėjas turi surinkti ir išvežti pakuotes netaikant užstato už surinktą pakuotę.
3.2. Dėl dalyvių aptarnavimo paslaugų būtinybės sprendžia Perkančioji organizacija. Tais
atvejais, kai pagal Renginio lygį ir rūšį yra nereikalingos dalyvių aptarnavimo paslaugos, Tiekėjas
turi suteikti tik maitinimo paslaugas, į kurių įkainius yra įskaitomos patiekalų ir gėrimų kainos,
stalų serviravimo, patiekalų ir gėrimų pristatymo (transportavimo) ir kitos su tinkamu Paslaugų
suteikimu susijusios išlaidos.


	4.
	4.1. Aptarnaujantis personalas turi žinoti, kokie patiekalai ir gėrimai yra patiekiami, esant poreikiui, suteikti informaciją, kaip ir iš kokių produktų pagamintas tiekiamas maistas.
4.2. Numatomą valgiaraštį, siūlomų patiekalų bei gėrimų įkainius Tiekėjas pateikia kartu su pasiūlymo B dalimi, užpildydamas Techninės specifikacijos 1 priedą „Maitinimo ir aptarnavimo paslaugų įkainiai I P.O.D.“.
4.3. Vieno kąsnio užkandžiai, šalti bei karšti užkandžiai ir desertai turi būti pagaminti ir pateikti taip, kad juos būtų patogu valgyti stovint naudojantis tik šakute (be peilio), maža šakute, šaukšteliu ar smeigtuku patiekalams paimti.

	5.
	Reikalavimai stalams ir įrankiams:
5.1. Stalai, pagal poreikį dekoruojami įvairių gėlių kompozicijomis. Floristinis stalų dekoras, susidedantis iš ne mažiau kaip 1 (vienos) gyvų gėlių žiedų kompozicijos iš ne mažiau nei 5 (penkių) žiedų ant furšeto stalo ir ne mažiau kaip 1 (vienos) gyvų gėlių kompozicijos iš ne mažiau nei 1 (vieno) žiedo ant kiekvieno baro stalelio. Stalo kompozicijos turi būti suderintos su Pirkėju ne vėliau, kaip likus 2 (dviem)  darbo dienoms iki Renginio pradžios. 
5.2. Kai Paslaugos teikiamos uždarose erdvėse (patalpose) Tiekėjas stalus turi serviruoti medžiaginėmis staltiesėmis. Naudojamos staltiesės ir medžiaginės servetėlės turi būti švarios, be dėmių, nesuplyšusios, neišdilusios, nenublukusios (nepraradusios savo pirminės spalvos), gerai išlygintos (gali būti tik lenkimo linija). Jeigu konkrečiu atveju nebus susitarta kitaip, staltiesės ir medžiaginės servetėlės turi būti vienspalvės, neblizgaus lininio, pusiau lininio, medvilninio ar mišraus audinio, be raštų, baltos, kreminės arba šampano spalvos, jos turi derėti prie indų ir bendro patalpų dekoro. Visų stalų staltiesės ir medžiaginės servetėlės turi būti vienodos.
5.3. Kai Paslaugos teikiamos uždarose erdvėse (patalpose), serviruojami indai turi būti klasikiniai, patvarūs ir tvirti, porcelianiniai, stikliniai, metaliniai arba lygiaverčiai. Stiklo taurių komplektai – skaidraus, vienspalvio, tvirto stiklo arba lygiaverčiai. Indai (įskaitant taures, stiklines, ąsočius) ir įrankiai turi būti iš vieno komplekto. Tiekėjas privalo užtikrinti, kad skirtingos taurės būtų parinktos ir pritaikytos pagal tiekiamus gėrimus Tiekėjas turi užtikrinti visą reikalingų indų (lėkščių, polėkščių ir taurių ir t.t.), stalo įrankių bei kitų  maitinimo reikmenų kiekį ir kokybę: visi indai bei įrankiai turi būti geros būklės, tvarkingi, neapdaužyti, nesuskilę, švarūs ir gerai išblizginti, ant jų neturi būti likę kalkių dėmių, pirštų antspaudų ir pan.
5.4. Tiekėjas atsakingas už barinių staliukų, didelio furšeto stalo, gėrimų stalo, kavos ir desertų stalo bei jų staltiesių suteikimą Pirkėjui. Tikslų poreikį Tiekėjas elektroniniu paštu turi suderinti su Perkančiąja organizacija ne vėliau nei likus 2 (dviem)  darbo dienoms iki Renginio pradžios.
5.5. Tiekėjas turi pasirūpinti servetėlėmis užkandžiams pasidėti, šiukšliadėžėmis ir kt. Paslaugų teikimui reikiamais reikmenimis.
5.6. Teikėjas turi pasirūpinti ir į Paslaugų kainą įtraukti visus maistui ir gėrimams skirtus indus, serviravimo įrankius ir kitus reikmenis (šampano taurės, vyno taurės, stiklinės, stiklai ir/arba stikliukai, puodeliai, lėkštės, lėkštutės, polėkštės, stalo įrankiai, ąsočiai ir kita).

	6.
	6.1. Aptarnaujantis personalas (padavėjai) turi laikytis asmens higienos taisyklių, turi atrodyti tvarkingai, turi dėvėti vienodą, visada švarią ir išlygintą oficialią aprangą (uniformą) – juodos/baltos spalvų derinį, jeigu konkrečiu atveju nesusitarta kitaip, – avėti tvarkingą avalynę.
6.2. Renginio dalyvių aptarnavimui Tiekėjas turės paskirti pakankamą aptarnaujančio personalo (padavėjų) kiekį, būtiną nurodytos apimties Paslaugoms suteikti, o taip pat siekiant išlaikyti optimalią maisto išdavimo trukmę.
6.3. Jeigu organizuojamas protokolinis Renginys, aptarnaujantis personalas turi išmanyti ir laikytis protokolinio aptarnavimo reikalavimų.
6.4. Tikslus aptarnaujančio personalo skaičius turi būti suderintas su Pirkėju ne vėliau, kaip likus 2 (dviem) darbo dienoms iki Renginio pradžios.

	
	.

	7. 
	7.1. Organizuojamų Renginių erdvė kintanti. Pirkėjas maitinimo patiekimo vietą ir išdėstymą suderina su Tiekėju likus ne mažiau nei 3 darbo dienoms iki Renginio pradžios. Pirkėjas savo atsakomybe pasirūpina patalpų ir Renginių vietos nuoma.
7.2. Jeigu Renginių metu Paslaugos būtų teikiamos lauke, Tiekėjas privalo pritaikyti erdvę maitinimui: pasirūpinti stalais, kėdėmis, staltiesėmis, indais, įrankiais, servetėlėmis ir kita Paslaugoms teikti lauke būtina įranga (pavyzdžiui, staltiesių tvirtinimu prie stalų, šiukšliadėžėmis ir kt.). Baldų ir įrangos, padavėjų skaičius ir stalų dekoravimas turi būti derinamas su Perkančiąja organizacija prieš Paslaugų suteikimą. Su Paslaugų teikimu lauke susijusios išlaidos, kurios nenurodytos Techninės specifikacijos priede Nr. 1 (I P.O.D) (pavyzdžiui, pavėsinių, skėčių ir pan., nuo nepalankaus oro apsaugančių paviljonų nuoma)  laikomos papildomomis faktiškai patiriamomis išlaidomis, kurios turi būti suderintos su Perkančiąja organizacija ir bus apmokamos Techninės specifikacijos 2.8. punkte bei Sutartyje nustatyta tvarka.



3 lentelė
	Eil.
Nr.
	Aprašymas ir reikalavimai II P.O.D
Vilniaus universitetas siekia įsigyti maitinimo ir aptarnavimo paslaugos iškilmingų, šventinių, oficialių renginių metu (šventiniams renginiams, oficialiems priėmimams, minėjimams ir pan.) (toliau Techninės specifikacijos 3 lentelėje – Renginys). 

	1.
	1.1. Užsakymų apimtys priklausys nuo vyksiančio Renginio pobūdžio ir dalyvių skaičiaus. Paslaugos bus užsakomos pagal faktinį Pirkėjo poreikį kiekvienam Renginiui atskirai, žinant detalizaciją (vietą, dalyvių skaičių, dienotvarkę ir kt.). Maitinimo paslauga teikiama pagal Tiekėjo ir Pirkėjo suderintą valgiaraštį. Tiekėjas, sudarydamas valgiaraštį, užtikrina maisto įvairovę, atsižvelgia į dalyvių specifinius reikalavimus maisto produktams, t. y., vegetarų, asmenų, turinčių alergiją tam tikriems maisto produktams, poreikius. Tiekėjas turi užtikrinti, kad siūlomų patiekalų gamybai naudojamų produktų skoniai derėtų tarpusavyje, maistas turi atrodyti estetiškai, reprezentatyviai. Detalų valgiaraštį Tiekėjas elektroniniu paštu turi suderinti su Perkančiąja organizacija ne vėliau nei likus 4 (keturioms) darbo dienoms iki Renginio pradžios. 
1.2. Siūlomiems patiekalams gaminti turi būti naudojami tik aukščiausios rūšies/klasės/kokybės, kaip tai suprantama pagal teisės aktus, maisto produktai. Valgiaraštyje turi būti pateikiama informacija apie alergiją sukeliančius produktus. Patiekalai turi būti ruošiami nenaudojant augalinių gyvulinių riebalų mišinių, hidrintų riebalų, genetiškai modifikuotų sojos pupelių gaminių, palmių riebalų, skonio stipriklių).
1.3. Maistas turi būti tiekiamas švarioje higienos reikalavimus atitinkančioje ir tinkamą temperatūrinį rėžimą išlaikančioje taroje.
1.4. Karšti patiekalai, įskaitant gėrimus, turi būti patiekti tinkamos temperatūros (nešalti, neatvėsę).



	2.
	 Preliminarią maitinimo įvairovę turi sudaryti:
2.1. Šalti užkandžiai: užkandis su žuvimi ir/arba jūros gėrybėmis (ne mažiau 3 skirtingų rūšių), užkandis su vištiena (ne mažiau 3 skirtingų rūšių), užkandis su jautiena (ne mažiau 3 skirtingų rūšių), vegetariškas užkandis (be žuvies) (ne mažiau 3 skirtingų rūšių), suderinus su Perkančiąja organizacija sukurtas naujas originalus patiekalas;
2.2. Karšti užkandžiai: kibinai (ne mažiau 3 skirtingų rūšių), užkandis su vištiena (ne mažiau 3 skirtingų rūšių), užkandis su kiauliena (ne mažiau 3 skirtingų rūšių), užkandis su daržovėmis (ne mažiau 3 skirtingų rūšių), suderinus su Perkančiąja organizacija sukurtas naujas originalus patiekalas;
2.2. 20+1* vnt. skirtingi vieno kąsnio užkandžiai: privalomos rūšys: paukštienos, žuvies, sūrio, kiaulienos, jautienos, vegetariškas, veganiškas, jūros gėrybių (išskyrus žuvies) ir kt. *Suderinus su Perkančiąja organizacija sukurtas naujas originalus patiekalas;
2.3. Karšti patiekalai su garnyru: žuvies patiekalas (ne mažiau 3 skirtingų rūšių), paukštienos patiekalas (ne mažiau 3 skirtingų rūšių), kiaulienos patiekalas (ne mažiau 3 skirtingų rūšių), jautienos arba veršienos patiekalas (ne mažiau 3 skirtingų rūšių), vegetariškas patiekalas (ne mažiau 3 skirtingų rūšių, , suderinus su Perkančiąja organizacija, gali būti  sukurtas naujas originalus karštas patiekalas (po vieną šių rūšių: žuvies, paukštienos , kiaulienos, jautienos arba veršienos ir vegetariškas);
2.4. Sriubos: daržovių sriuba (netrinta) (ne mažiau nei 1 rūšis), sriuba su mėsa (netrinta) (ne mažiau nei 1 rūšis), sriuba su žuvimi ar jūros gėrybėmis (netrinta) (ne mažiau nei 1 rūšis), pertrinta sriuba (ne mažiau nei 3 rūšys), šalta sriuba (ne mažiau nei 2 rūšys), sultinys (1 rūšis), suderinus su Perkančiąja organizacija sukurtas naujas originalus patiekalas;
2.5.  Desertai: maži pyragaičiai (ne mažiau kaip 6 skirtingų rūšių), suderinus su Perkančiąja organizacija, gali būti sukurtas naujas originalus patiekalas, kanelės (1 rūšis), sausainiai (ne mažiau kaip 5 skirtingų rūšių), vaisių ir /ar uogų užkandis (ne mažiau kaip 3 skirtingų rūšių), desertas be pridėtinio cukraus (ne mažiau kaip 3 skirtingų rūšių);
2.6. Karštieji gėrimai: kava (ne mažiau kaip 150 ml vienam puodeliui) ir arbata (ne mažiau kaip 150 ml vienam puodeliui) (į porcijos kainą turi būti įskaičiuoti ir priedai prie kavos ir arbatos: cukrus, pienas, augalinis pienas grietinėlė, citrina, medus);
2.7. Gaivieji gėrimai: ne mažiau nei 200 ml stalo vandens vienai porcijai, negazuotas ir gazuotas mineralinis vanduo ne mažiau nei 200 ml vienai porcijai, ne mažiau nei 200 ml vienai porcijai sulčių (obuolių/apelsinų/pomidorų/multivitaminų), 200-330 ml putojanti arbata mažose stiklinėse talpose vienai porcijai, naminis limonadas 200 ml vienai porcijai (pateikiamas ąsočiuose), 200-330 ml limonadas stikliniame buteliuke;
2.8. Nealkoholiniai gėrimai: 150 ml nealkoholinio balto putojančio vyno (sausas ir pusiau sausas) vienai porcijai,   150 ml nealkoholinio rožinio putojančio vyno (sausas ir pusiau sausas) vienai porcijai, 100 ml rūšinio balto nealkoholinio vyno (sausas ir pusiau sausas) vienai porcijai, 330 - 500 ml nealkoholinio alaus (šviesus, tamsus) mažose stiklinėse talpose vienai porcijai, 250 ml - 330 ml nealkoholinio sidro (obuolių, kriaušių) vienai porcijai;
2.9. Alkoholiniai gėrimai: 150 ml balto sauso putojančio vynas (ne mažiau 3 rūšys) vienai porcijai, 150 ml balto pusiau sauso putojančio vyno (ne mažiau 3 rūšys) vienai porcijai, 100 ml raudono sauso rūšinio vyno (ne mažiau 3 rūšys) vienai porcijai, 100 ml Premium klasės raudono sauso vyno (ne mažiau 3 rūšys) vienai porcijai, 100 ml balto sauso rūšinio vyno (ne mažiau 3 rūšys) vienai porcijai, 100 ml Premium klasės balto sauso vyno (ne mažiau 3 rūšys) vienai porcijai, 100 ml balto pusiau saldaus rūšinio vyno (ne mažiau 3 rūšys) vienai porcijai, 100 ml balto pusiau sauso rūšinio vyno (ne mažiau 3 rūšys) vienai porcijai, 100 ml rožinio sauso rūšinio vyno vienai porcijai, 100 ml rožinio pusiau sauso rūšinio vyno vienai porcijai; 150 ml rožinio sauso putojančio vyno (sausas ir pusiau sausas) vienai porcijai, 40 ml taurė brendžio vienai porcijai, 40 ml taurė viskio vienai porcijai, 40 ml taurė konjako vienai porcijai, 330 - 500 ml alaus (šviesaus, tamsaus) mažose stiklinėse talpose vienai porcijai bei 250 ml - 330 ml sidro (obuolių, kriaušių) vienai porcijai;
2.7. 40 procentų vieno kąsnio sumuštinių turi būti vegetariniai ar veganiniai; ne mažiau nei 20 proc. turi būti be glitimo (gliuteno) ir ne mažiau nei 20 proc. be laktozės.
2.8. Ne mažiau nei 20 proc. šaltų užkandžių turi būti be glitimo (gliuteno) ir ne mažiau nei 20 proc. be laktozės.
2.9. Ne mažiau nei 20 proc. karštų užkandžių turi būti be glitimo (gliuteno) ir ne mažiau nei 20 proc. be laktozės.
2.10. Ne mažiau nei 20 proc. karštų patiekalų turi būti be glitimo (gliuteno) ir ne mažiau nei 20 proc. be laktozės.
2.11. Ne mažiau nei 20 proc. sriubų turi būti be glitimo (gliuteno) ir ne mažiau nei 20 proc. be laktozės.
2.8. Ne mažiau nei 20 proc. desertų turi būti be glitimo (gliuteno) ir ne mažiau nei 20 proc. be laktozės.
2.9. 50 procentų viso patiekiamo maisto turi sudaryti patiekalai, neturintys šių ingredientų: česnakų, svogūnų, riešutų, egzotinių vaisių. Furšeto metu šie patiekalai turi būti aiškiai atskirti nuo kitų patiekalų, kurie turi minėtus ingredientus.
2.10. Meniu ir preliminarūs kiekiai patekti Techninės specifikacijos 2 priede „Maitinimo ir aptarnavimo paslaugų įkainiai II P.O.D.“.

	3. 
	3.1. Paslaugos apima patiekalų ir gėrimų (gaiviųjų, karštųjų gėrimų paruošimą, patiekalų ir gėrimų pristatymą (transportavimą) į Renginio vietą, užsakymo patiekimą, stalų serviravimą, maisto ir gėrimų indų, įrankių bei kitų serviravimui ir patiekimui reikalingų priemonių aprūpinimą, Renginio dalyvių aptarnavimą Renginių metu ir susitvarkymą po Renginio (maisto likučių ir maisto atliekų, rūšiuojamų atliekų (plastiko, stiklo, popieriaus) ir mišrių atliekų tinkamą sutvarkymą ir išmetimą, gėrimų ir maisto serviravimui skirtų indų, stalo dekoro ir serviravimo priemonių surinkimą ir išvežimą). Renginio vieta turi būti sutvarkyta per 1-2 val. nuo Renginio pabaigos, jeigu konkrečiu atveju nesusitarta kitaip. Jeigu Perkančioji organizacija užsako gaminius, kurių pakuotei taikoma užstato sistema, Tiekėjas turi surinkti ir išvežti pakuotes netaikant užstato už surinktą pakuotę.

	4.
	4.1. Aptarnaujantis personalas turi žinoti, kokie patiekalai ir gėrimai yra patiekiami, esant poreikiui, suteikti informaciją, kaip ir iš kokių produktų pagamintas tiekiamas maistas.
4.2. Numatomą valgiaraštį ir siūlomų patiekalų bei gėrimų įkainius Tiekėjas pateikia kartu su pasiūlymo B dalimi, užpildydamas Techninės specifikacijos 2 priedą „Maitinimo ir aptarnavimo paslaugų įkainiai II P.O.D.“.
4.3. Vieno kąsnio užkandžiai, šalti bei karšti užkandžiai ir desertai turi būti pagaminti ir pateikti taip, kad juos būtų patogu valgyti stovint naudojantis tik šakute (be peilio), maža šakute, šaukšteliu ar smeigtuku patiekalams paimti.

	5.
	Reikalavimai stalams ir įrankiams:
5.1. Stalai, pagal poreikį dekoruojami įvairių gėlių kompozicijomis. Floristinis stalų dekoras, susidedantis iš ne mažiau kaip 1 (vienos) gyvų gėlių žiedų kompozicijos iš ne mažiau nei 5 (penkių) žiedų ant furšeto stalo ir ne mažiau kaip 1 (vienos) gyvų gėlių kompozicijos iš ne mažiau nei 1 (vieno) žiedo ant kiekvieno baro stalelio. Stalo kompozicijos turi būti suderintos su Pirkėju ne vėliau, kaip likus 4 (keturioms)  darbo dienoms iki renginio pradžios. 
5.2. Kai Paslaugos teikiamos uždarose erdvėse (patalpose), Tiekėjas stalus turi serviruoti medžiaginėmis staltiesėmis. Naudojamos staltiesės ir medžiaginės servetėlės turi būti švarios, be dėmių, nesuplyšusios, neišdilusios, nenublukusios (nepraradusios savo pirminės spalvos), gerai išlygintos (gali būti tik lenkimo linija). Jeigu konkrečiu atveju nebus susitarta kitaip, staltiesės ir medžiaginės servetėlės turi būti vienspalvės, neblizgaus lininio, pusiau lininio, medvilninio ar mišraus audinio, be raštų, baltos, kreminės arba šampano spalvos, jos turi derėti prie indų ir bendro patalpų dekoro. Visų stalų staltiesės ir medžiaginės servetėlės turi būti vienodos.
5.3. Kai Paslaugos teikiamos uždarose erdvėse (patalpose), serviruojami indai turi būti klasikiniai, patvarūs ir tvirti, porcelianiniai, stikliniai, metaliniai arba lygiaverčiai. Stiklo taurių komplektai – skaidraus, vienspalvio, tvirto stiklo arba lygiaverčiai. Indai (įskaitant taures, stiklines, ąsočius) ir įrankiai turi būti iš vieno komplekto. Tiekėjas privalo užtikrinti, kad skirtingos taurės būtų parinktos ir pritaikytos pagal tiekiamus gėrimus. Tiekėjas turi užtikrinti visą reikalingų indų (lėkščių, polėkščių ir taurių ir t. t.), stalo įrankių bei kitų  maitinimo reikmenų kiekį ir kokybę: visi indai bei įrankiai turi būti geros būklės, tvarkingi, neapdaužyti, nesuskilę, švarūs ir gerai išblizginti, ant jų neturi būti likę kalkių dėmių, pirštų antspaudų ir pan.
5.4. Tiekėjas atsakingas už barinių staliukų, didelio furšeto stalo, gėrimų stalo, kavos ir desertų stalo bei jų staltiesių suteikimą Pirkėjui. Tikslų poreikį Tiekėjas elektroniniu paštu turi suderinti su Perkančiąja organizacija ne vėliau nei likus 4 (keturioms) darbo dienoms iki Renginio pradžios.
5.5. Tiekėjas turi pasirūpinti servetėlėmis užkandžiams pasidėti, šiukšliadėžėmis ir kt. Paslaugų teikimui reikiamais reikmenimis.
5.6. Teikėjas turi pasirūpinti ir į Paslaugų kainą įtraukti visus maistui ir gėrimams skirtus indus, serviravimo įrankius ir kitus reikmenis (šampano taurės, vyno taurės, stiklinės, stiklai ir/arba stikliukai, puodeliai, lėkštės, lėkštutės, polėkštės, stalo įrankiai, ąsočiai ir kita).


	6.
	6.1. Aptarnaujantis personalas (padavėjai) turi laikytis asmens higienos taisyklių, turi atrodyti tvarkingai, turi dėvėti vienodą, visada švarią ir išlygintą oficialią aprangą (uniformą) – juodos/baltos spalvų derinį, jeigu konkrečiu atveju nesusitarta kitaip, – avėti tvarkingą avalynę.
6.2. Renginio dalyvių aptarnavimui Tiekėjas turės paskirti pakankamą aptarnaujančio personalo (padavėjų) kiekį, būtiną nurodytos apimties Paslaugoms suteikti, o taip pat siekiant išlaikyti optimalią maisto išdavimo trukmę.
6.3. Jeigu organizuojamas protokolinis Renginys, aptarnaujantis personalas turi išmanyti ir laikytis protokolinio aptarnavimo reikalavimų.
6.4. Tikslus aptarnaujančio personalo skaičius turi būti suderintas su Pirkėju ne vėliau, kaip likus 4 (keturioms) darbo dienoms iki Renginio pradžios.

	7. 
	7.1. Organizuojamų Renginių erdvė kintanti. Pirkėjas maitinimo patiekimo vietą ir išdėstymą suderina su Tiekėju likus ne mažiau nei 5 darbo dienoms iki Renginio pradžios. Pirkėjas savo atsakomybe pasirūpina patalpų ir Renginių vietos nuoma.
7.2. Jeigu Renginių metu maitinimo paslaugos būtų teikiamos lauke, Tiekėjas privalo pritaikyti erdvę maitinimui: pasirūpinti stalais, kėdėmis, staltiesėmis, indais, įrankiais, servetėlėmis ir kita Paslaugoms teikti lauke būtina įranga (pavyzdžiui, staltiesių tvirtinimu prie stalų, šiukšliadėžėmis ir kt.). Baldų ir įrangos, padavėjų skaičius ir stalų dekoravimas turi būti derinamas su Perkančiąja organizacija prieš Paslaugų suteikimą. Su Paslaugų teikimu lauke susijusios išlaidos, kurios nenurodytos Techninės specifikacijos priede Nr. 2 (II P.O.D) (pavyzdžiui, pavėsinių, skėčių ir pan., nuo nepalankaus oro apsaugančių paviljonų nuoma) laikomos papildomomis faktiškai patiriamomis išlaidomis, kurios turi būti suderintos su Perkančiąją organizacija ir bus apmokamos Techninės specifikacijos 2.8. punkte bei Sutartyje nustatyta tvarka.



4. APLINKOSAUGINIAI REIKALAVIMAI
4.1. Pirkimui yra taikomi Aplinkos apsaugos kriterijai, vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo  II skyriaus 4.1. papunktį bei 6 punktą ir 2 priedo  II , VIII skyriaus nuostatomis. 
4 lentelė.
	Eil. Nr.
	Reikalavimas
	Atitiktį įrodantys dokumentai

	1.
	Vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) VIII skyriaus nuostatomis, teikiant maitinimo paslaugas naudojami maisto produktai turi atitikti minimalius aplinkos apsaugos kriterijus, t. y., „ne mažiau kaip 30 proc. perkamų maisto produktų <...> kiekio (kilogramais, litrais, vienetais) turi atitikti bent vieną iš šių minimalių aplinkos apsaugos kriterijų:
	Žr. žemiau*

	1.1.
	Patiekalams ruošti produktai turi turėti ekologiškam produktui išduotą sertifikatą pagal 2018 m. gegužės 30 d. Europos Parlamento ir Tarybos reglamento (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 su visais pakeitimais ir papildymais, reikalavimus
	a) Galiojantys ekologinės gamybos sertifikatai maisto produktams arba b) kiti lygiaverčiai įrodymai.

Pažymėtina, jog Ekologinę gamybą vykdančių veiklos vykdytojų, galiojančius sertifikatus Perkančioji organizacija pati ieškos bendroje Europos Sąjungos (ES) elektroninėje sistemoje TRACES (Organic operator certificates - TRACES NT (europa.eu)

	1.2.
	Patiekalams ruošti produktai turi atitikti 2024 m. balandžio 11 d. Europos Parlamento ir Tarybos reglamento (ES) 2024/1143 dėl vyno, spiritinių gėrimų ir žemės ūkio produktų geografinių nuorodų, taip pat dėl garantuotų tradicinių gaminių ir žemės ūkio produktų neprivalomų kokybės terminų, kuriuo iš dalies keičiami reglamentai (ES) Nr. 1308/2013, (ES) 2019/787 ir (ES) 2019/1753 ir panaikinamas Reglamentas (ES) Nr. 1151/2012, ir (ar) Lietuvos Respublikos žemės ūkio ministro 2015 m. sausio 7 d. įsakymo Nr. 3D-10 „Dėl žemės ūkio ir maisto produktų saugomų kilmės vietos nuorodų, saugomų geografinių nuorodų ir garantuotų tradicinių gaminių įregistravimo ir kai kurių žemės ūkio ministro įsakymų pripažinimo netekusiais galios“ reikalavimus ir jiems suteikta saugoma geografinė nuoroda ir (ar) saugoma kilmės vietos nuoroda, ir (ar) garantuoto tradicinio gaminio nuoroda (toliau – saugomos nuorodos)
	a) Galiojanti saugomos kilmės vietos nuoroda (SKVN), ir (ar) saugoma geografinė nuoroda (SGN), ir (ar) garantuoto tradicinio gaminio (GTG) nuoroda. 
Tiekėjas Sutarties vykdymo metu, prie kiekvieno siūlomo maisto produkto, kuriam taikomas šis reikalavimas turės nurodyti siūlomo maisto produkto gamintoją ir produkto pavadinimą arba gamintojui suteiktą veterinarinio patvirtinimo ar registravimo numerį. Jeigu produktas registruotas ES geografinių nuorodų registro duomenų bazėje eAmbrosia – turės pateikti dokumento ištrauka iš šio registro. 
Perkančioji organizacija apie produktus duomenis patikrins: ES geografinių nuorodų registro duomenų bazėje eAmbrosia ir https://ec.europa.eu/agriculture/eambrosia/geographicalindications-register/tsg
b) arba kiti lygiaverčiai įrodymai.

	1.3.
	Patiekalams ruošti produktai turi būti sertifikuoti ženklu „Kokybė“, kaip numatyta Lietuvos Respublikos žemės ūkio ministro 2022 m. gegužės 20 d. įsakymu Nr. 3D-351 „Dėl Nacionalinės maisto kokybės sistemos taisyklių patvirtinimo ir kai kurių žemės ūkio ministro įsakymų pripažinimo netekusiais galios“ (toliau – NKP), ar atitikti Europos Parlamento ir Tarybos reglamento (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005, 16 straipsnio 1 punkto b dalyje nurodytų lygiaverčių kitų valstybių narių pripažintų maisto produktų kokybės sistemų (toliau – lygiavertės kitų valstybių narių pripažintos maisto produktų kokybės sistemos) reikalavimus“.
	a) Galiojantys Nacionalinės maisto kokybės (NKP) gamintojų sertifikatai, skelbiami sertifikavimo įstaigų interneto svetainėse (pvz., Ecolux (Nacionalinės kokybės produktai, ekologinių ūkių sertifikavimas Lietuvoje (ecolux.lt)) EKOagros (ekoagros)  
b) arba kiti lygiaverčiai įrodymai.


	1.4.
	Žuvys, moliuskai ir vėžiagyviai turi atitikti bent vieną iš 1.1–1.3 papunkčiuose išvardytų minimalių aplinkos apsaugos kriterijų arba būti sertifikuoti pagal tausios žvejybos ar darnios akvakultūros schemas ir paženklinti ekologiniais ženklais, pvz., „Aquaculture Stewardship Council“, „The Marine Stewardship Council“, „Best Aquaculture Practices“ arba kitu lygiaverčiu ekologiniu ženklu
	a) dokumentai, įrodantys atitikti bent vienam iš 1.1–1.3 papunkčiuose išvardytų minimalių aplinkos apsaugos kriterijų;
arba
b) tausios žvejybos ar darnios akvakultūros sertifikatai arba kiti lygiaverčiai įrodymai
ir
c) siūlomų produktų atitiktį ekologiniam ženklui įrodantys dokumentai ar kiti lygiaverčiai įrodymai.


	2
	Reikalavimai antrinėms pakuotėms:
Jeigu su Paslaugų teikimu susijusios prekės (maistas ir (ar) gėrimai ir kt.) tiekiamos ar perduodamos pirkimo vykdytojui antrinėje pakuotėje[footnoteRef:3], antrinės pakuotės turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas.   [3:  Grupinė, arba antrinė, pakuotė – pakuotė, kurioje vartotojams ar gaminio naudotojams pateikiama tam tikra grupė prekinių vienetų ar kuri naudojama prekių atsargoms papildyti. Grupinę pakuotę galima pašalinti nepažeidus gaminio (Lietuvos Respublikos pakuočių ir pakuočių atliekų tvarkymo įstatymo 2 straipsnio 5 dalis).] 

	Jei Tiekėjas teikdamas pasiūlymą įsipareigoja laikytis visų pirkimo sąlygų, įskaitant ir reikalavimo dėl antrinės pakuotės (jeigu ji bus naudojama), tokiu atveju papildomi dokumentai pasiūlymų vertinimo etape nėra teikiami. Sutarties vykdymo metu, jeigu su Paslaugų teikimu susijusios prekės (maistas ir (ar) gėrimai ir kt.) yra tiekiamos arba perduodamos antrinėje pakuotėje, tokiu atveju Tiekėjas patiekdamas prekes pirkimo vykdytojui, turi pateikti prekės (-ių) antrinės (-ių) pakuotės (-čių) tinkamumą perdirbti (perdirbamumą) patvirtinančius dokumentus.


*Perkančioji organizacija nereikalauja pateikti atitiktį įrodančių dokumentų, kartu su pasiūlymu. Paslaugų teikėjas kartu su pasiūlymu turės pateikti deklaraciją dėl maisto pagaminimui sunaudojamų produktų (Specialiųjų pirkimo sąlygų priedas Nr. 8).
5. PRIEDAI
1 priedas -  „Maitinimo ir aptarnavimo paslaugų įkainiai I P.O.D“.
2 priedas -  „Maitinimo ir aptarnavimo paslaugų įkainiai II P.O.D“.

